|  |  |  |  |  |  |
| --- | --- | --- | --- | --- | --- |
| **מס"ד** | **המסמך** | **עמוד** | **סעיף** | **שאלה/בקשה** | **תשובה/הבהרה** |
| 1 | תנאים כלליים | 3 | 5 | האם החברה רשאית לנייד את המציע לנקודה ב' נגד רצונו גם באותו מחיר שהוא הציע לנקודה א' בלבד? | יובהר כי ככלל, המציע יזכה במיקומים שהגיש הצעה ביחס אליהם.  אם יוותרו מיקומים ללא זוכה, החברה תהיה רשאית להציע למציע להשתמש במיקומים אלה בתמורה להצעה שהציע ביחס למיקום בו זכה.  למציע נתונה זכות סירוב והחברה תהיה רשאית להציע את המיקום למציע המדורג אחריו.  מכל מקום, לחברה נתונה הזכות לנהל התמחרות חוזרת (הגשת הצעות נוספת) בין משתתפי המכרז, זאת ביחס למיקומים שלא התקבלו הצעות ביחס אליהם, תוך קביעת מחיר מקסימום/ מינימום ומועדי הגשה עדכניים. |
| 2 | תנאים כלליים – תנאי הסף | 4 | 2.2  2.5 |  | סעיף 2.2 – נבהיר כי תחת הגדרת ״בית אוכל אחד קבוע״ נתיר גם הכרה במפעל מזון (בעל רישיון יצרן) העומד ביתר תנאי הסף.  ״הפעיל המציע״ – נבקש להבהיר כי תותר גם הכרה בניסיון של מציע שהוא יחיד אשר הפעיל בית אוכל כעובד שכיר בתפקיד **ניהולי בלבד**, למשל: מנהל מטבח מוסדי, מנהל מסעדה. יש להציג אישור העסקה ופרטי ממליץ.  סעיף 2.5- נבהיר כי על הדוכן המוזכר לעמוד בהגדרת המונח ״פודטראק״ כפי שפורט בסעיף 1.3 לתנאים הכללים (עמ׳ 3 למכרז) ולשם כך על המפעיל להציג את הפודטראק מבחינה ויזואלית בתמונות ואף להציג רישיון ממשרד התחבורה לרכב / לנגרר וביטוחים בתוקף (ראה גם פירוט במסמכים הנדרשים). |
| 3 | תנאים כלליים | 3 | 6 | 1. לאיזה צורך החברה תגרע / תוסיף מיקומים חדשים? 2. האם הכוונה שניתן להוסיף מיקומים באותה נקודה? | 1. החברה רשאית להוסיף או לגרוע מיקומים לפי צרכיה ולפי אילוצים שיווצרו שלא בשליטתה. 2. לא. הכוונה היא הוספת מיקומים חדשים באתרים חדשים, בהתאם לצרכי עירייה והחברה ובכפוף גם לאישורי כל הגורמים המוסמכים. |
| 4 | תנאים כלליים | 3 | 9 | נבקש לשנות את הגדרת ״פודטראק״. אנו סבורים שכל מבנה על גלגלים הוא תקין לצורך רשיון רוכלות.  נבקש שלא להגביל את סוגי המזון. | הבקשה נדחית.  נדגיש כי מדובר **במכרז לרוכלות ניידת** על גבי רכב / עגלה ניידים בלבד.  לא מדובר במכרז להקמת מסעדה או מזנון קבועים.  סוגי מזון - על המפעיל לעמוד בתנאי החוק והגדרותיו לרבות **מפרט 6.9 א׳ לצו רישוי עסקים ותקנות רישוי עסקים (תנאי תברואה נאותים לרוכלות מזון**), וכן הוראות מחלקת רישוי עסקים בעירייה, והכל לעניין **רוכלות מזון ניידת**. |
| 5 | תנאים כלליים | 4 | 12 | האם החברה תדאג למציע לחיבורי תשתיות חשמל ומים? | לא. השימוש שיותר למפעיל הוא **שימוש ארעי בלבד** ולכן לא יותר חיבור לתשתיות חשמל או מים עירוניים.  על המפעיל לספק בעצמו את המים והחשמל הנדרשים לו.  לשם כך, על המפעיל להצטייד בציוד מתאים לרבות גנרטור שקט העונה לדרישות הדין והוראות מחלקת רישוי עסקים. |
| 6 | תנאים כלליים | 4 | 13 | נבקש לתקן שהמציע יגיש אישור שהוגשה בקשה לרישיון רוכלות תוך 30 יום-  הוצאת/קבלת ה רישיון עצמו הוא תהליך שתלוי בעירייה ובקצב עבודתה ולא במציעים. | יובהר כי על הזוכה להגיש בקשה לרישיון רוכלות למחלקת רישוי בעיריית אשקלון בתוך 7 ימים, לכל היותר, ממועד הזכייה. 30 הימים הנתונים להוצאות הרישיון הם בגדר מועד צפוי וסביר. ככל שיהיו עיכובים בלתי צפויים החברה תשקול להאריך מועד זה, לפי הנסיבות. |
| 7 | תנאים כלליים | 6 | 4.1  4.7 | מדוע סכום ערבות הביצוע כה גבוה?  האם עלות החשמל כלולה בהצעה? | סכום הערבות נועד להבטיח קיום ההתחייבויות לרבות, אך לא רק, תשלום ופינוי במועד וכיסוי נזקים וקנסות. לאור זאת, הסכום הוא בהחלט סביר.  עלות החשמל, לרבות חיבור לחשמל, מצויים באחריות מלאה של המפעיל ואינם כלולים במחיר ההצעה.  ראה גם תשובה מס׳ 5 לעיל. |
| 8 | תנאים כלליים | 10 | 13.7 | האם זכיין של רשת מחויב לפתוח נקודה של הרשת?  לגבי שנת ייצור של הפודטראק – יש פודטראקים ישנים שנראים טוב יותר מהחדשים. | כן. מציע שהוא זכיין של רשת שמבסס את הצעתו על רשת קיימת, מחויב שהמקום יישא את שם הרשת ויהיה בעל זיקה למוצרי הרשת.  החברה בהחלט נותנת ניקוד גם לנראות האסתטית של הפודטראקים ולא רק לשנת הייצור.  שילוב שני ההיבטים יבטיח כלי תקין ובטיחותי בעל נראות טובה. |
| 9 | תנאים כלליים |  |  | האם ניתן להציב פודטראק זמני ולהגיש את ההצעה על סמך הדמיות עד להצבת הפודטראק המוצע? | לא. הפודטראק המוצע חייב להיות זמין להצבה מיידית. |
| 10 | תנאים כלליים |  |  | האם ניתן יהיה להציב ציוד כגון: מקררים או שולחנות וכסאות מחוץ לפודטראק? | הצבת מקררים, כסאות ושולחנות, וכן ציוד נלווה בשטח הציבורי **אינה מותרת**. |
| 11 | תנאים כלליים |  |  | האם יהיה ניתן לבנות מחסן להחסנת ציוד בגב הפודטראק? | לא.  השימוש המותר הוא **שימוש זמני בלבד**. לא תותר בניית מבני עזר למיניהם על גבי הפודטראק והרחבתו לצורך שימושים נוספים. |
| 12 | תנאים כלליים |  |  | האם מותרת הפעלת מוזיקה? | כן, בהתאם לתנאי הרישיון ולהוראות החוק בעניין רעש בלתי סביר ובפרט הוראות חוק העזר (שמירת הסדר והניקיון) המגבילות השמעת מוזיקה בין השעות 23:00 עד 6:00 ובין השעות 14:00 עד 16:00 בימים א׳ – ה׳.  ובימים ו׳-ש׳ בין השעות 14:00 עד 16:00 (ו׳) ובין השעות 24:00 עד 8:00 (ש׳). |
| 13 | תנאים כלליים |  |  | האם מחירי המזון והשתייה מפוקחים? | לא. |
| 14 | תנאים כלליים |  |  | האם חובה לפנות את הפודטראק מדי יום או רק בסוף עונת הרחצה? | **המפעיל חייב לפנות את הפודטראק וכל ציוד השייך לו**,  **מדי יום ביומו,**זאת לאחר שניקה היטב את הסביבה הציבורית מכל אשפה ולכלוך והחזיר את המקום לקדמותו. |
| 15 | תנאים כלליים |  |  | מהן שעות הפעילות המותרות? | שעות ההפעלה יאושרו מראש, לפני תחילת ההפעלה, על ידי החברה ויהיו בהתאם לתנאי רישיון העסק ולהוראות כל דין.  בכל מקרה, יודגש כי לא תותר הפעלה קבועה במתכונת רציפה של 24/7. |

אני\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(שם מלא) מורשה מטעם חברת \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, מאשר כי קראתי והבנתי את מסמך תשובות ההבהרה ואני מצרף אותו להצעתי.

\_\_\_\_\_\_\_\_\_\_\_\_\_\_\_\_\_\_\_

חתימת המציע